Ülesanne 2

Tudengipäevade üritus:
Tudengipäevade ürituse reklaam võiks olla eelkõige bussiootepaviljonidesse ja seintele paigaldatavate kuulutuste vormis, samuti võiks sihttarbijate st. tudengite poolt tihtikülastatavates kohtades olla saadaval flayerid (piisava eelarve või vabatahtlike olemasolu puhul võiks keegi neid aktiivselt jagada) , millega oleks üritusel võimalik saada mingit soodustust (odavam pääse, esimene jook tasuta jne). Sellise reklaamikanali peamine pluss seisneb suhtelises odavuses, sest tänu sihtgrupi kitsusele saab väheste reklaamikandjate arvuga anda edasise informatsiooni paljudele potentsiaalsetele tarbijatele/klientidele. Näiteks saab välja valida ülikoolide ja ühiselamute läheduses olevad bussipeatused suuremate kuulutuste jaoks, väiksemad kuulutused saab viia juba ülikoolidesse sisse ning flayereid võidaks jagada ülikoolide fuajeedes ja kohvikutes.
Reklaamplakatite sisu peaks olema informatiivne (esmapilgul peaks olema selge, mis üritusega on tegu ning kus ja kuna see toimub), noortepärane (samas mitte ülepingutatud) ja kutsuv (näiteks rõhutama, et see on viimaseid võimalusi korralikult puhata enne väsitavat õppetööd vms.). Minu versioon plakati tekstist oleks järgmine:

Hei tudeng! Kontrolltööd juba ukse taga? Unusta ära ja lase lõdvaks!
Sel kolmapäeval (16.09.2003)  algusega kell 22.00 klubis Terraarium
STUDENT RAVE – tule ja tantsi end tühjaks.
Pääse: 100 EEK, flayeriga 75 EEK.  Sajale kiiremale esimene jook tasuta!

Soov saada tööd lapsehoidjana:
	Antud juhul avaldaksin tööotsimiskuulutuse mõnes üleriigilises päevalehes ja kodu- ning pereajakirjades – selline valik on otseselt mõjutatud kuulutuse adressaatidest, kelleks oleksid väikeste lastega abielupaarid, kus mõlemad vanemad töötavad. On üsna tõenäoline, et sellised paarid tellivad üht- või mitut päevalehte ning kodu või perega seotud ajakirja. Kuulutuse peaks olema vormilt korrektne ning formaalne, sest lapsehoidjaks otsitakse eelkõige vastutusvõimelist ja usaldusväärset isikut – just sellise mulje peaks jätma ka kuulutus. Samas on oht, et kuulutus jätab liiga bürokraatliku või masinliku mulje, mis võib tekitada sihtgrupis mulje, et tööotsija ei saa lastega suhtlemisega hakkama. Minu versioon kuulutusest oleks järgmine:

Korralik, vastutustundlik ning suhtlemisaldis meestudeng otsib tööd lapsehoidjana. Sobivad õhtused ajad ja nädalavahetused. Olemas eelnev töökogemus ning soovitused. Kontakttelefon: 12345678